62018TO0599_INF
Определение на Общия съд (осми състав) от 10 октомври 2019 г. —Aeris Invest/ЕСП
(Дело T‑599/18)
„Жалба за отмяна — Икономическа и парична политика — Единен механизъм за преструктуриране на кредитни институции и някои инвестиционни посредници — Схема за преструктуриране на Banco Popular Español — Липса на последваща окончателна оценка на стойността на Banco Popular Español — Акт, неподлежащ на обжалване — Недопустимост“
1.
Жалба за отмяна — Актове, подлежащи на обжалване — Понятие — Актове, които произвеждат задължително правно действие — Преценка въз основа на обективни критерии
(член 263 ДФЕС)
(вж. т. 34 и 35)
2.
Жалби за отмяна — Актове, подлежащи на обжалване — Понятие — Актове, които произвеждат задължително правно действие — Писмо от институция — Изключване
(член 263 ДФЕС)
(вж. т. 36)
3.
Жалба за отмяна — Актове, подлежащи на обжалване — Понятие — Актове, които произвеждат задължително правно действие — Единен механизъм за преструктуриране на кредитни институции и някои инвестиционни посредници — Писмо до жалбоподателя, съдържащо решение на ЕСП да не извършва последваща окончателна оценка на стойността на институцията — Прилагане към тази институция на инструмент за продажба на стопанската дейност, който не позволява изплащането на обезщетение след извършване на окончателна оценка на стойността — Загубване от страна на жалбоподателя на качеството акционер — Положение на жалбоподателя, което не би се променило при евентуална последваща окончателна оценка на стойността — Изключване
(член 263 ДФЕС, член 20, параграфи 11, 12, 16, 17 и 18, член 76, параграф 1, буква д) и член 24 от Регламент № 806/2014 на Европейския парламент и на Съвета)
(вж. т. 40—49, 51, 52 и 54—62)
4.
Жалба за отмяна — Актове, подлежащи на обжалване — Понятие — Актове, които произвеждат задължително правно действие — Възможност за пренебрегване на това условие чрез позоваване на правото на ефективна съдебна защита — Липса
(член 263 ДФЕС; член 47 и член 52, параграф 7 от Хартата на основните права на Европейския съюз)
(вж. т. 64 и 65)
Предмет
Искане на основание член 263 ДФЕС за отмяна на „решението на ЕСП да не извърши последваща окончателна оценка на стойността на Banco Popular Español, SA, съобщено на жалбоподателя на 14 септември 2018 г.“
Диспозитив
1)
Отхвърля жалбата като недопустима.
2)
Осъжда Aeris Invest Sàrl да заплати съдебните разноски.